钦定古今图书集成/明伦汇编/氏族典/第399卷 > 《廖用贤尚友录》 > 史匡翰
## 钦定古今图书集成/明伦汇编/氏族典/第399卷 > 《廖用贤尚友录》 > 史匡翰

按《五代史史建瑭传》：“建瑭子匡翰，尚晋高祖女，是为
鲁国长公主。匡翰为将，沈毅有谋，而接下以礼，与部
曲语，未尝不名。历天雄军步军都指挥使，彰圣马军
都指挥使。事晋为怀、和二州刺史、郑州防御使，义成
军节度使。所至兵民称慕之。史氏世为将，而匡翰好
读书，尢喜《春秋》三传，与学者讲论，终日无倦。义成军”
从事关彻尤嗜酒，常醉骂匡翰曰：“近闻张彦泽脔张
式，未见史匡翰斩关彻，天下谈者未有偶尔。”匡翰不
怒，引满自罚而慰勉之，人皆服其量。卒，年四十。